**J e l e n t é s**

**Mindszentkálla Község Önkormányzata Képviselő-testületének**

**2018. november 29-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról.**

**Előterjesztő: Németh László István polgármester**

**Tisztelt Képviselő-testület!**

A Képviselő-testület lejárt határidejű határozatainak végrehajtásáról az alábbiakban számolok be:

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**81/2018. (IX. 26.) HATÁROZATA**

**Mindszentkálla 45. hrsz ingatlan értékesítéséről**

Mindszentkálla Község Önkormányzata elhatározza, hogy a Mindszentkálla, 45. hrsz.-ú ingatlant értékesíti Bódis Lajos Balatonrendes, Fő u. 23. sz. alatti lakos részére, amennyiben az értékbecslés díját és a megállapított vételárat vevő egyben kifizeti.

A Képviselő-testület az értékbecslést az ingatlan vételi áraként elfogadja.

A képviselő-testület felkéri a polgármestert a kérelmező tájékoztatására. Az értékesítési feltétel kérelmező által történő elfogadása esetén az értékbecslés megrendelésére és az adás-vételi szerződés megkötésére és aláírására.

Felelős: Németh László István polgármester

Határidő: azonnal

**Kérelmező tájékoztatása megtörtént, aki az értékesítési feltételt nem tudta vállalni. További intézkedést nem igényel.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**82/2018. (IX. 26.) HATÁROZATA**

**Káli-medence Idősek Otthona Mindszentkálla**

**érdekképviseleti fórumba való delegálásról**

Mindszentkálla Község Önkormányzata Képviselő-testülete a Káli-medence Idősek Otthona Mindszentkálla érdekképviseleti fórumába a fenntartó részéről 2018. október 1. napjától Szép László Sándor képviselőt delegálja.

A Képviselő-testület felkéri a polgármestert, hogy a Káli-medence Idősek Otthona Mindszentkálla intézmény vezetőjét a döntésről értesítse.

Felelős: Németh László István, polgármester

Határidő: 2018. október 15.

**Az intézményvezető értesítése megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**83/2018. (IX. 26.) HATÁROZATA**

**a 30. sorszámú Szentbékkálla ivóvízellátó víziközmű-rendszer**

**vagyonértékeléséről**

Mindszentkálla Község Önkormányzata - mint **a 11-07092-1-002-00-02 MEKH kóddal rendelkező** **30. sorszámú Szentbékkálla ivóvízellátó víziközmű-rendszer** Ellátásért Felelőse - Képviselő-testülete megtárgyalta a víziközmű-rendszer vagyonértékelésére vonatkozó napirendi pontot, és az alábbi határozatot hozza:

A víziközmű-szolgáltatásról szóló 2011. évi CCIX. törvény 78. § (1) bekezdése szerinti kötelezettség teljesítése érdekében a Képviselő-testület felhatalmazza a Polgármestert, hogy Mindszentkálla Község Önkormányzata nevében megbízást adjon a BAKONYKARSZT Zrt. részére a vagyonértékelő közbeszerzési eljárásban történő kiválasztására – a szükséges meghatalmazással – és a vagyonértékelés lefolytatására.

Továbbá felhatalmazza a Polgármestert, hogy az előterjesztés mellékletét képező Együttműködési megállapodást, mely a vagyonértékelés költségeinek vagyoni érdekeltség arányában történő megosztását szabályozza, az Önkormányzat nevében aláírja.

Mindszentkálla Község Önkormányzata Képviselő-testülete elfogadja, hogy a vagyonértékelés költségeinek fedezetét biztosító 2018.-2019. éveket illető víziközmű használati díjak, elszámolási kötelezettséggel a BAKONYKARSZT Zrt-nél maradnak.

Felelős: Németh László István polgármester

Határidő: 2018. október 31.

**Az képviselő-testületi döntés és az aláírt együttműködési megállapodás megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**84/2018. (IX. 26.) HATÁROZATA**

**a 75. sorszámú Köveskál szennyvízelvezető-, és tisztító víziközmű-rendszer vagyonértékeléséről**

Mindszentkálla Község Önkormányzata - mint **a 21-25858-1-005-00-12 MEKH kóddal rendelkező** **75. sorszámú Köveskál szennyvízelvezető-, és tisztító víziközmű-rendszer** Ellátásért Felelőse - Képviselő-testülete megtárgyalta a víziközmű-rendszer vagyonértékelésére vonatkozó napirendi pontot, és az alábbi határozatokat hozza:

A víziközmű-szolgáltatásról szóló 2011. évi CCIX. törvény 78. § (1) bekezdése szerinti kötelezettség teljesítése érdekében a Képviselő-testület felhatalmazza a Polgármestert, hogy, Mindszentkálla Község Önkormányzata nevében megbízást adjon a BAKONYKARSZT Zrt. részére a vagyonértékelő közbeszerzési eljárásban történő kiválasztására – a szükséges meghatalmazással – és a vagyonértékelés lefolytatására.

Továbbá felhatalmazza a Polgármestert, hogy az előterjesztés mellékletét képező Együttműködési megállapodást, mely a vagyonértékelés költségeinek vagyoni érdekeltség arányában történő megosztását szabályozza, az Önkormányzat nevében aláírja.

Mindszentkálla Község Önkormányzata Képviselő-testülete elfogadja, hogy a vagyonértékelés költségeinek fedezetét biztosító 2018.-2019. éveket illető víziközmű használati díjak, elszámolási kötelezettséggel a BAKONYKARSZT Zrt-nél maradnak.

Felelős: Németh László István polgármester

Határidő: 2018. október 31.

**Az képviselő-testületi döntés és az aláírt együttműködési megállapodás megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**85/2018. (IX. 26.) HATÁROZATA**

**Bursa Hungarica Felsőoktatási Önkormányzati Ösztöndíjrendszerhez való csatlakozásról**

Mindszentkálla Község Önkormányzata elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2019. évi fordulójához.

Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2019. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg.

Felelős: Németh László István, polgármester

Határidő: 2018. október 3.

**A csatlakozási nyilatkozat aláírásra és megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**86/2018. (IX. 26.) HATÁROZATA**

**A Bursa Hungarica pályázati kiírások jóváhagyásáról**

Mindszentkálla Község Önkormányzata Képviselő-testülete a Bursa Hungarica pályázati kiírásokat jóváhagyja.

A Képviselő-testület felkéri a polgármestert, hogy a pályázati kiírásokat tegye közzé.

Felelős: Németh László István, polgármester

Határidő: 2018. október 5.

**A pályázati kiírások közzétételre került. Pályázat nem érkezett.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**87/2018. (IX. 26.) HATÁROZATA**

Mindszentkálla község Önkormányzata Képviselő-testülete az önkormányzati utakon súlykorlátozás bevezetéséről szóló önkormányzati rendelettervezetet megtárgyalta.

Felkéri a jegyzőt, hogy a rendelettervezetet a Kormányhivatal Törvényességi Osztálya részére megküldeni szíveskedjen előzetes véleményeztetésre.

Felelős: Tóthné Titz Éva jegyzőt helyettesítő aljegyző

Határidő: azonnal

**A rendelet-tervezet véleményezésre megküldésre került és a Kormányhivatal tájékoztatása alapján a rendelettervezet átdolgozásra került, melynek tárgyalása a 2018. november 29-én tartandó ülésen napirenden szerepel. A rendelet megalkotására engedélyezett november 21-i határidőre ismételten határidőhosszabbítási kérelem került benyújtásra.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**88/2018. (IX. 26.) HATÁROZATA**

**A közösségi együttélés alapvető szabályai elmulasztásának jogkövetkezményéről szóló önkormányzati rendelet bevezetéséről**

Mindszentkálla Község Önkormányzata Képviselő-testülete megtárgyalta a napirendi pontot és a következő kötelezettségeket kívánja szankcionálni:

- engedély nélküli közterület használat: a közterületek használatáról szóló 9/2008. (VI.6.) önk. rendelet 3. §-ába foglalt esetekben nem kér közterület foglalási engedélyt

- közterületen történő parkolás (közterület foglalási engedély nélkül): a településkép védelméről szóló 18/2017. (XII. 27.) önkormányzati rendelete 12. §-ának megsértése

- a közterületek tisztántartásának be nem tartása: a települési szilárd hulladékkal kapcsolatos hulladékkezelési helyi közszolgáltatásról és a közterületek tisztántartásáról szóló 10/2004. (VI.21.) számú Ör. rendelete 10. - 12. paragrafusaiban foglaltak megszegése

- avar és kerti hulladék égetése szabályainak be nem tartása: a környezet védelméről szóló 12/2015. (XI. 27.) önkormányzati rendelete 4. §-ában foglaltak be nem tartása

- súlykorlátozás hatálya alá tartozó önkormányzati utak engedély nélküli használata

- a temetőbe gépjárművel való behajtás: a temetőkről és a temetkezésekről szóló 11/2005. (XII.23.) ÖK számú rendelet 11. § (9) bekezdésének be nem tartása

A Képviselő-testület megbízza a jegyzőt, hogy a magasabb rendű jogszabályokat figyelembe véve a rendelettervezetet elkészíteni szíveskedjen.

Felelős: Tóthné Titz Éva jegyzőt helyettesítő aljegyző

Határidő: folyamatos

**Az előkészítés folyamatban van.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**89/2018. (IX. 26.) HATÁROZATA**

**Kötelező felvételt biztosító általános iskolai körzethatárok véleményezéséről**

Mindszentkálla Község Önkormányzata Képviselő-testülete a Veszprém Megyei Kormányhivatal Veszprémi Járási Hivatala által elkészített a kötelező felvételt biztosító általános iskolai körzethatárokat meghatározó tervezetet megismerte, azt az előterjesztés szerinti tartalommal elfogadja.

Véleménye kialakítása során a Képviselő-testület figyelembe vette, hogy a település jegyzőjének nyilvántartásában Mindszentkállán lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermek jelenleg nem szerepel.

Utasítja a polgármestert, hogy a határozatot a Veszprém Megyei Kormányhivatal Veszprémi Járási Hivatala részére küldje meg.

Felelős: Németh László István, polgármester

Határidő: 2018. október 31**.**

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**90/2018. (IX. 26.) HATÁROZATA**

**óvodában nyújtott étkeztetés térítési díjáról szóló**

**rendelet-tervezet jóváhagyásáról**

Mindszentkálla Község Önkormányzata Képviselő-testülete a Köveskál Község Önkormányzatának az óvodában nyújtott étkeztetés térítési díjáról szóló rendelet tervezetet megismerte azt az előterjesztés szerint elfogadásra javasolja.

A Képviselő-testület felkéri a Polgármestert, hogy Köveskál község Polgármesterét a döntésről értesítse.

Felelős: Németh László István polgármester

Határidő: azonnal

**Az értesítés megtörtént, a rendelet elfogadásra került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**91/2018. (IX. 26.) HATÁROZATA**

**A Települési Értéktár Bizottság Szervezeti és Működési**

**Szabályzatának módosításáról**

Mindszentkálla Község Önkormányzata Képviselő-testülete a Települési Értéktár Bizottság Szervezeti és Működési Szabályzatának módosítását és egységes szerkezetét elfogadja.

Mindszentkálla Község Önkormányzata Képviselő-testülete felkéri a polgármestert, hogy a döntésről az Értéktár Bizottság elnökét értesítse.

Felelős**:** Németh László István, polgármester

Határidő: azonnal

**A határozat és az SZMSZ megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**92/2018. (IX. 26.) HATÁROZATA**

**Könyvtárellátási Szolgáltatásról készült tájékoztatásról**

Mindszentkálla Község Önkormányzata Képviselő-testülete az Eötvös Károly Megyei Könyvtár könyvtárellátási szolgáltatásról készült tájékoztatóját tudomásul veszi.

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**94/2018. (X. 17.) HATÁROZATA**

**a Köveskál Védőnői Szolgálat Megbízási szerződés**

**iskola-egészségügyi ellátás védőnői feladatairól**

Mindszentkálla Község Önkormányzata Képviselő-testülete a Köveskáli Védőnői Szolgálat, Köveskál Önkormányzata, Balatonhenye Önkormányzata, Kékkút Önkormányzata, Kővágóörs Önkormányzata, Mindszentkálla Önkormányzata, Monoszló Önkormányzata, Szentbékkálla Önkormányzata és a Pápai Szakképzési Centrum között létrejövő Megbízási szerződést az iskola-egészségügyi ellátás védőnői feladatra az előterjesztés szerinti tartalommal elfogadja.

Képviselő-testület felhatalmazza a polgármestert a megbízási szerződés aláírására.

Felelős: Németh László István, polgármester

Határidő: 2018. november 30.

**A megbízási szerződés aláírása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**95/2018. (X. 17.) HATÁROZATA**

**a Köveskál Védőnői Szolgálat Feladat ellátási megállapodás**

**és működési engedély módosításáról**

Mindszentkálla Község Önkormányzata Képviselő-testülete a Köveskál Védőnői Szolgálat működési engedély módosítását, valamint az Egészségügyi feladat ellátási megállapodás módosítását és egységes szerkezetét az előterjesztés szerinti tartalommal elfogadja.

A Képviselő-testület felhatalmazza Köveskál Község Polgármesterét azzal, hogy valamennyi érintett önkormányzat képviselő-testületének kedvező döntése esetén kezdeményezze a területi ellátási kötelezettséggel rendelkező Védőnői Szolgálat működési engedélyének módosítását.

A Képviselő-testület felhatalmazza a Feladatellátó Köveskál Község Önkormányzat Polgármesterét, a működési engedély módosítás és a módosításhoz szükséges szerződések aláírására.

Képviselő-testület felhatalmazza a polgármestert a feladatellátási szerződés aláírására.

Felelős: Németh László István, polgármester

Határidő: 2018. november 30.

**A megállapodások aláírása megtörtént, a működési engedély módosítása folyamatban van.**

**A Polgármester átruházott hatáskörben hozott döntései:**

Rendkívüli települési támogatás megállapítására tekintettel egy esetben született döntés 25.000 Ft összegben.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2018. (XI. .) HATÁROZATA**

**Jelentés elfogadásáról**

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2018. november 22.

**Németh László István**

**polgármester**